HFT รูดหนัก! วิตกกำไรปี 60 หดตัวเกิน 24% หลังต้นทุนพุ่ง
HFT รูดหนัก! วิตกกำไรปี 60 หดตัวเกิน 24% หลังต้นทุนพุ่ง ล่าสุด ณ เวลา 11.04 น. อยู่ที่ระดับ 3.80 บาท ลบ 0.50 บาท หรือ 11.63% ด้วยมูลค่าซื้อขาย 31.17 ล้านบาท
26 ก.พ. 2561

ผู้สื่อข่าวรายงานว่า บริษัท ฮั้วฟง รับเบอร์ (ไทยแลนด์) จำกัด (มหาชน) หรือ HFT ณ เวลา 11.04 น. อยู่ที่ระดับ 3.80 บาท ลบ 0.50 บาท หรือ 11.63% ด้วยมูลค่าซื้อขาย 31.17 ล้านบาท

โดยราคาหุ้น HFT ปรับตัวลดลงแรงในวันนี้หลังจากประกาศผลการดำเนินงานปี 2560 กำไรสุทธิลดลง 24%
ทั้งนี้ บริษัทฯรายงานผลการดำเนินงานประจำปี 60 (รวมบริษัทย่อย) สิ้นสุดวันที่ 31 ธ.ค. 60 ดังนี้

สำหรับสาเหตุที่ผลประกอบการปรับตัวลดลงเนื่องจากจากต้นทุนขายสินค้าเพิ่มขึ้น เมื่อเทียบกับปี 59 เนื่องจากต้นทุนด้านวัตถุดิบหลัก เช่น ยางธรรมชาติ , ยางสังเคราะห์, คาร์บอนแบล็ค รวมถึงต้นทุนด้านเชื้อเพลิง มีการปรับราคาขึ้น และต้นทุนด้านแรงงาน มีการปรับค่าแรงขั้นต่าในปี 60 รวมทั้ง ค่าใช้จ่ายในการบริหารเพิ่มขึ้น จากขาดทุนจากการด้อยค่าเงินลงทุนในตราสารทุนที่เป็นหลักทรัพย์เผื่อขาย เนื่องจากราคาตลาดลดลง
พร้อมทั้งเตรียมปันผลจากงวดการดำเนินงานวันที่ 1 ม.ค. 60 ถึงวันที่ 31 ธ.ค. 60 เป็นเงินสด 0.06 บาท กำหนดขึ้นเครื่องหมาย XD วันที่ 2 พ.ค. 2561 และกำหนดจ่ายเงินปันผลวันที่ 18 พ.ค. 2561